Document ID: 32005R1283

32005R1283
L 203/8
SLUŽBENI LIST EUROPSKE UNIJE
03.08.2005.
UREDBA KOMISIJE (EZ) br. 1283/2005
od 3. kolovoza 2005.
o izmjeni Priloga I. Uredbi Vijeća (EZ) br. 866/2004 o režimu prema članku 2. Protokola br. 10 uz Akt o pristupanju
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Protokol br. 10 o Cipru uz Akt o uvjetima pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike i prilagodbama ugovora na kojima se temelji Europska unija (1),
uzimajući u obzir Uredbu Vijeća (EZ) br. 866/2004 od 29. travnja 2004. o režimu prema članku 2. Protokola br. 10 uz Akt o pristupanju (2), a posebno njezin članak 9.,
budući da:
(1)
Prilog I. Uredbi Vijeća (EZ) br. 866/2004 utvrđuje popis prijelaznih točaka na kojima ljudi i roba smiju prelaziti crtu razgraničenja između područja u kojima Vlada Republike Cipra izvršava stvarnu kontrolu i područja u kojima Vlada Republike Cipra ne izvršava stvarnu kontrolu.
(2)
S obzirom da je postignut sporazum o otvaranju novih prijelaznih točaka u Kato Pyrgosu i Kokkini potrebno je prilagoditi Prilog I.
(3)
Vlada Republike Cipra suglasna je s ovom prilagodbom.
(4)
Glede toga zatraženo je mišljenje tursko-ciparske gospodarske komore,
DONIJELA JE OVU UREDBU:
Članak 1.
Prilog I. Uredbi (EZ) br. 866/2004 zamjenjuje se sljedećim:
„PRILOG I.
Popis prijelaznih točaka iz članka 2. stavka 4.
-
Agios Dhometios
-
Astromeritis - Zodhia
-
Kato Pyrgos - Karavostasi
-
Kato Pyrgos - Kokkina
-
Kokkina - Pachyammos
-
Palača Ledra
-
Ulica Ledra”.
Članak 2.
Ova Uredba stupa na snagu treći dan od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. kolovoza 2005.

Labels: 10
3
15
18